Kümme maakuulajat ütlesid, et tõotatud maal on hiiglased,
me ei pääse sinna.
Kahel maakuulajal oli teistsugune vaim.
Nad uskusid Jumala tõotusi ja lepingut.
Maailm nõuab maade loovutamist rahu eest.
Meie aga kutsume kristlasi Juudat ja Samaariat kaitsma.
Maailm esitleb asju negatiivselt. On Joosua ja Kaalebi raporti aeg.
Joshua ja Caleb Iisraeli südamaal
Avraham Hertzlich, Samaaria mäed
Rääkisid oma perest ja abikaasast. - Mu naine sündis Tiberiases.
Tema pere tuli idast nelja põlvkonna eest.
Tema ema suguvõsa tuli Iraagi Kurdistanist
ja isa suguvõsa Marokost.
Tema pere on väga eriline. Alandlikud inimesed.
Mu naine teenis armees medõena.
Iisraeli kultuur meelitas ta pere kommetest eemale.
Armees ei õhutatud sabatit pidama.
See on vangistus.
Ka mu vend on vangistuses. Tal on vanust üle 70 aasta.
Tal pole mingit aimu sellest,
mida Moosese seadus sisaldab.
Mitu last sul on?
Mul on viis poega ja kuus tütart.
Üks tütardest hukkus 13 aasta eest terrorirünnakus.
Loetlen teda endiselt oma laste sekka.
Tema orvuks jäänud lapsed elavad siin.
Minu lapselapsed jäid orvuks, kui mu tütar hukkus.
See juhtus 13-14 aasta eest,
pooletunnise autotee kaugusel siit.
Ta oli varahommikul tagasiteel Jeruusalemmast,
kui "vaprad" araablased ca 200 meetri kauguselt tulistasid.
Nad tapsid korraga nii mu väimehe kui tütre.
Kuidas su pere sellele reageeris?
Psühholoogias nimetatakse seda traumaks.
See meenutab sõna 'tremor', 'värin'.
Maa väriseb ja inimene väriseb sellise raske asja ees.
Kõik nutsid.
Olin kitsede juures, kui see juhtus.
Tulime pärast matuseid siia tagasi.
Matustele järgneb seitse leinapäeva.
Püüdsin mitte nutta ja ütlesin teistele,
et pole vaja nutta, kuna tütar ei tunne enam valu.
See juhtus 13 aasta eest.
Tema noorim laps oli 2-kuune.
Tema pilt emast on väga hämar.
Üks mu tütardest kasvatas orvud üles.
Ta isegi imetas imikut, kuna tal oli endal väike laps.
Mitu last orvuks jäi?
Viis tüdrukut ja üks poiss.
Poiss läks kahe nädala eest armeesse.
Mul on hea meel selle üle.
Ma ei pea liiga palju kurvastama.
Kui sellest räägin, tunnen sügavat kurbust,
kuid olen siiski mõistnud,
et orbudel on teistega võrreldes teatud eelisseisund.
Sellest kirjutatakse Psalmides.
Orbude isa on Jumal.
See pole ainult metafoor. See on tõsi.
Mina jäin orvuks 7-aastaselt, kui mu ema suri.
Tal oli vähk.
Ema kaotus selles vanuses on väga raske.
Selles eas vajab laps veel ema ja tunneb teda.
Laps vajab ikka veel ema.
See oli raske, kuid tänu Jumalale,
tänu sellele otsustasin ilmselt Iisraeli kolida.
Miks ma muidu laevale oleks läinud?
Kuidas sa selle traumaatilise sündmusega tegelesid?
Esimene asi oli see,
et pidin kõigile lastele tunnistama
ja eriti orvuks jäänuile,
et ma ei karda araablasi.
Kohtun ju araablastega, kui lambaid karjatan.
Vahel räägin nendega karmilt.
Toon näite.
Araablased saavad heebrea keelest aru. Mina araabia keelt palju ei oska.
Kui araablased oma küladesse sõidavad,
loobivad nad autost karastusjoogipurke ja muud prahti.
Näen seda, kui teel kõnnin.
Kui näen araablasi pöidlaküüti ootamas,
küsin neilt, miks nad seda püha maad, mida nad endale tahavad, risustavad.
Nad ei oska vastata.
Oled kindlasti sattunud millalgi araablaste agressiooni objektiks.
Kuidas sa sellega tegeled?
Kas pead end kaitsma? - Väga harva.
Ainus õnnetus juhtus, kui mult öösel lambad varastati.
Mul oli 400 lammast. Kümme korda rohkem kui neid siin.
Nüüd võin teiega rahulikult istuda, aga siis poleks üle 3-4 minuti saanud.
Kõik tuleb meile kasuks, kuid otsin endiselt oma lambaid taga.
Ligi nelja kuu eest helistas politsei ja ütles,
et leidsid osa mu lambaid Jeerikost.
Sõitsin poja ja tema pojaga keset ööd sinna.
Kaasas oli ka piiripolitsei.
Läksime öösel Jeerikosse. Seal on ohtlik.
Leidsin oma lambad araablaste lambakarjast ja võtsin kaasa.
Sain tagasi vaid 20 kadunud lammast, nii et otsin edasi.
Olen rääkinud siseministriga.
Siin on mängus poliitika, kuid püüan lambaid edasi otsida.
Varastatud lambad olid tiined, nii et neid ei tapetud.
Taheti, et nad sünnitaksid, nii et usun, et leian nad üles.
Palvetan iga hommik, et nad üles leitaks.
See häbistas Issanda nime.
Araablane varastas juudilt ja teda ei saadud kätte.
Võimud võivad kõnesid pealt kuulata.
Vargad lastisid loomad veokitesse.
Kari oli suur, nii et nende varastamine oli keerukas.
Politseil on infot, kuid mulle pakutakse vaid raha.
Araabia külades on raske tagaotsimisi korraldada.
OIen väga põikpäine.
Mul oli veel üks küsimus.
Kas mõni sinu sugulane otsustas terrorirünnaku pärast,
et ei taha enam siin elada?
Keegi isegi ei maininud sellist võimalust.
See polnud tegelikult terrorirünnak.
See oli varitsusrünnak. See ei nõudnud julgust.
Nad ootasid, et auto mööda sõidaks.
Oli koidik.
Nad olid kõik planeerinud.
Kui auto mööda sõitis, nad tulistasid.
Teatud mõttes oli see rünnak.
On loomulik tahta vältida ohtu.
Oleks loomulik tahta peret turvalises kohas kasvatada.
Mu Galileas elav poeg on palunud meil sinna kolida.
Seal on suuri karjamaid.
Ühe karjamaa keskel on allikas.
Inimesed imestavad, miks ma üldse Galielast lahkusin.
Siin on ohtlik ja karjamaid on vähe.
Kui siia kolisin, tulin terve tee Galileast jalgsi.
Teekond kestis kümme päeva.
Kui kuhugi jalgsi tulla, ei taha sealt enam ära minna.
Sama lugu on laevaga.
Lennukiga on lihtsam tulla ja minna.
Lennukis on segane õhkkond. Kiirus. Turvavööd.
Ajavahe tekitab probleeme. Inimeste koht pole pilvedes.
Laevareis Iisraeli võttis kaks nädalat.
Ma ei tahtnud Brooklynisse naasta.
Ma ei tundnud kordagi,
et peaksime siit koha ohtlikkuse tõttu lahkuma.
Mis sidet sa selle maaga tunned, et oma karjaga siin tahad olla?
Tean mõnigaid asju juba peast.
Kui väljale tulen, hakkan neid kordama.
Ma siiski ei karju neid.
Väljaöeldud sõnad kaitsevad mind.
Ma ei toetu siiski ainult nendele. Pean realistlik olema.
Esimestel aastatel kandsin kaasas relva.
Vahel oli mul kaasas matšeete.
Nüüd käin selle kepiga ringi.
Näitan, kuidas oma keppi kasutan.
Sellega võib kedagi needa.
Koer aitab karjatamises,
kuid oskab ka rünnata.
Tema treening on alles alguses.
Väljal tuleb valvel olla. Ei saa liiga palju unistada.
Ma ei karda siin olla.
Seal on paarsada sõdurit.
Mille poolest see koht Galileast erineb?
Galileas polnud vaja rünnakuid karta.
Kui seal elasin, olid araablased mu sõbrad.
Seal räägivad araablased heebrea keelt.
Vargad viisid vahest looma-kaks, kuid mitte tervet karja.
Galilea araablased töötavad juudi ettevõtjate juures.
Siin koostööd ei tehta, rahvusrühmad hoiavad lahku.
Galileas on olukord segane.
Päeval juuakse koos kohvi ja öösel varastatakse.
Seal ei tapeta, aga vara röövitakse küll.
Seal tunnevad araalased end vabalt, kuna neid ei valvata.
Siin läheneb araablane, et tappa.
Mult on mitmeid karju varastatud.
Lammaste varastamine on neile tähtis.
Kas oled mõne varguse ka ära hoidnud?
Viimane kord, kui lambaid rööviti, magasin lähedal veoautos.
Tuli põles, sest olin ärkvel ja lugesin raamatut.
Olin väsinud.
Üks koertest oli kinni ja lahtine koer jooksis mäe otsa.
Ta hakkas haukuma ja mõtlesin, et mäel on hulkuvad koerad.
Seal olid hoopis araablased.
Araablased ootasid, et tule ära kustutaksin.
Kui tukkuma olin jäänud, varastasid nad karja.
Kui oleksin mäele läinud, oleks võidud mind tappa.
Araablasi oli vähemalt viis, võib-olla rohkemgi.
Operatsioon oli keeruline.
Esmalt aetakse lambad öösel teele ja seal laetakse nad veokitesse.
Selleks on palju rahvast vaja. Kõik peab käima kiiresti.
Vargad olid professionaalid.
Kui istud siin mäenõlval, hingad värsket õhku
ja elad oma elu siin mägedes,
mis tunnet see sinus tekitab?
Mina tunnen siin rahu. See oli mu esmareaktsioon.
Minus tärkab rahulootus.
Suurima mulje jätab mulle selle piirkonna piibellik ajalugu,
see, mis siin juhtunud on.
Rohkem inspireerib mind see, mis siin toimub praegu ja edaspidi.
Kas leiad seost prohveteeringute ja oma kogemuste vahel?
See on mu tähtsaim projekt.
Sabatipäeval loetakse alati mingi peatükk Piiblist.
Praegu on käsil 5. Moosese raamat.
Näen asju väga selgelt.
Sabati ajal loetakse ka prohveteid.
Eile lugesime salmi, mida kohe tsiteerin.
Võiksin seda näidata, aga oskan seda peast.
See on osa Jeremija prohveteeringust.
Selle salmi eel on mitu rasket salmi.
Hoiatuste järel tuleb see positiivne salm:
Jesaja 52:7 - "Kui armsad on mägede peal
sõnumitooja sammud ..." See on pool salmist.
Mida see salm tähendab?
Kui armsad on mägede peal selle sammud,
kes kuulutab rahu.
Mu vanim poeg, Shmuel, jagab Toorat.
Mõistame asju, mida teised ei mõista.
On haruldane, et isa ja poja vahel selline suhe on.
Ta mõistab kohe, mida mõtlen.
Miks on hea sõnumi tooja jalad armsad? Sest ta on karjane.
Karjane käib lammastega mägedel.
Kartmatu rändamine mägedel kuulutab rahu.
Ta ei varja end Tel Avivi pommivarjenditessse.
Ta ei karda vaenlast, sest Jumal on temaga.
Kain oli maaharija.
Ta kadestas venda Aabelit,
kes loomi karjatas.
Kain pidi kõvasti tööd tegema,
ja Aabeli töö polnud sugugi nii raske.
Jumal võttis vastu Aabeli ohvri.
Kain tappis ta kadedusest.
Loomad on kadunud. - Nad on meist veidi ülalpool.
Nad kuulutavad aega. Meil on veel 10-20 minutit.
Äsja ütlesid,
et sinu meelest on Iisrael erilise ajaetapi lävel.
Kõik juudid ei mõista seda.
Mõned neist, kes Toorat uurivad, võivad ehk mõista.
Kuid ultraortodoksidele ei meeldi sionistlik riik.
Nad ehk aktsepteerivad riiki, kuid ei taha armees käia.
Selle maa ja rahva kaitsmine on selle aja tähtsaim käsk.
Isegi kui sõdur ei tea midagi sabatist,
on tema töö tähtsam kui suurima rabi töö,
sest ta kaitseb elu.
Tol teel võib kohata relvastatud araablast,
kes võib tappa 50 bussis sõitvat juuti.
On hea ješivas õppida,
kuid tuleb õppida ka praktilist elu.
Ješiva tähendab istumist. See siin on minu ješiva. Istun väljal.
Avraham Hertzlich Samaaria mäed
Tõlge: Monika Jaaguri